# Aforismi

### Wikipedia

Aforismi (suom. ajatelma, mietelmä, mietelause) on tiiviissä ja lyhyessä muodossa lausuttu ajatus. Täsmällisemmin määriteltynä aforismi on ajatuksellisesti painokas sekä tiiviisti ja tyylikkäästi muotoiltu virke tai niiden kokonaisuus. Aforismien kirjoittajaa kutsutaan nimellä aforistikko ja aforisti. Sana aforistinen tarkoittaa aforismin luonteista, ytimekkäästi sanottua. Aforismi-termi tulee kreikan kielen sanasta aphorismós, joka tarkoittaa rajoitettua, määriteltyä. Suomessa sana aforismi tuli käyttöön 1800-luvun loppupuolella.

Aforistiikalle on luonteenomaista poleeminen, väittelynhaluinen suhtautuminen totunnaisiin ajatusrakennelmiin. Aforismeissa voidaan esimerkiksi metaforan, sanaleikin, käsitteen uudelleentulkinnan tai paradoksin keinoin kuvata jotakin tärkeäksi koettua ajatusta tai havaintoa. Aforismin tunnusmerkkejä on usein myös yksittäisen aforismin moniteemaisuus ja -tulkintaisuus. Aforismia voidaan pitää kansanperinteen sananlaskun taidekirjallisena muotona. Sananlaskuista onkin käytetty nimitystä kansanaforismi ja nykyaforismista voidaan puhua taideaforismina.

Aforistiikan laajempaa muotoa kutsutaan fragmentiksi, joka on eräänlainen pienoisessee. Aforistiikkaan tuli 1960-luvun lopulla varsinaisen aforismin rinnalle ns. sarja-aforistiikka, jossa perusyksikkönä on yksittäisen aforismin sijasta aforistinen sarja. Sarjamuotoa ovat kirjoittaneet muun muassa Mirkka Rekola, Paavo Haavikko ja Markku Envall.

Maailmankirjallisuuden tiettävästi ensimmäinen aforismikokoelma on Hippokrateen terveydenhoidollinen ohjeisto. Varhaisimmat suomenkieliset aforismit puolestaan julkaisi tiettävästi J. H. Erkko vuonna 1899. Ensimmäinen suomenkielinen aforismikokoelma on V. A. Koskenniemen Matkasauva vuodelta 1926. Merkittäviä suomalaisia aforistikkoja ovat muun muassa Samuli Paronen (Maailma on sana, 1974), Helena Anhava, Paavo Haavikko, Mirkka Rekola, Erno Paasilinna ja Markku Envall. Envall on myös tutkinut aforistiikkaa, hänen väitöskirjansa on julkaistu nimellä Suomalainen aforismi (1987).

Vuonna 2005 perustettiin Suomen aforismiyhdistys, jonka tarkoituksena on edistää aforismin asemaa ja koota yhteen aforismeja kirjoittavat ja niistä kiinnostuneet henkilöt. Yhdistys myöntää vuosittain ansioista aforistiikan alalla Samuli Paronen -palkinnon, jonka vuonna 2006 sai Helena Anhava. Suomen aforismipäivää vietetään joka vuosi huhtikuun 18. päivänä.

## [muokkaa] Suomalaisia aforistikkoja

- Erkki Melartin (1875-1937)
- Maria Jotuni (1880-1943)
- Juhani Siljo (1888-1918)
- Viljo Römpötti (1897-1960)
- Kaarlo Marjanen (1899-1984)
- Sylvi Kekkonen (1900-1974)
- Kerttu Wanne (1905-1963)
- Kalervo Tuukkanen (1909-1979)
- Oiva Paloheimo (1910-1973)
- Risto Nivari (1913-1990)
- Samuli Paronen (1917-1974)
- Helena Anhava (s. 1925)
- Panu Oikotie (s. 1927, k., oik. Uuno Poikonen)
- Jouko Tyyri (1929-2001)
- Paavo Haavikko (s. 1931)
- Aku-Kimmo Ripatti (1931-1994)
- Mirkka Rekola (s. 1931)
- Arvo Salo (s. 1932)
- Hilja Mörsäri (s.1932)
- Erno Paasilinna (1935-2000)
- Origo (s. 1936, oik. Jouni Lompolo)
- Arto Seppälä (s. 1936)
- Torsti Lehtinen (s. 1942)
- Markku Envall (s. 1944)
- Eero Suvilehto (s. 1947)
- Olli Hyvärinen (s. 1958)
- Lassi Kämäri (s. 1961)
- Pauli Luoma (s. 1968)
- Aleksi Ahtola (s. 1979)
- Lauri Sallinen (s. 1979)

## [muokkaa] Ulkomaisia aforistiikkaa kirjoittaneita kirjailijoita

- Herakleitos (n. 540 - 475 eaa., Kreikka)
- La Rochefoucauld (1613–79, Ranska)
- Nicolas Chamfort (1740-94, Ranska)
- Georg Christoph Lichtenberg (1742-99, Saksa)
- Mark Twain (1835-1910, Yhdysvallat)
- Friedrich Nietzsche (1844-1900, Saksa)
- Oscar Wilde (1854-1900, Irlanti)
- George Bernard Shaw (1856–1950, irlantilaissynt.)
- Elias Canetti (1905-1994, saksankiel.)
- Stanisław Jerzy Lec (1909-66, Puola)
- Emile Cioran (1911–95, Romania)
- Žarko Petan (s. 1929, Slovenia)

## [muokkaa] Aiheesta muualla

- Aforismiblogi

## [muokkaa] Kirjallisuutta

- Aforismin vuosisata - lauseita ja ajatuksia 54 suomalaiselta aforistikolta (toim. Markku Envall, WSOY 1997)
- Markku Envall: Suomalainen aforismi - keinoja, lajeja, rakenteita, ongelmia (SKS 1987)

## [muokkaa] Katso myös

Suomen aforismiyhdistys

Haettu osoitteesta http://fi.wikipedia.org../../../a/f/o/Aforismi.html

Luokka: Kirjallisuuden lajit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Чăвашла
- Deutsch
- English
- Español
- Esperanto
- Français
- Interlingua
- Italiano
- ქართული
- Lëtzebuergesch
- Lietuvių
- Nederlands
- 日本語
- Polski
- Português
- Русский
- Slovenčina
- Svenska
- 中文